ORDE do 7 de xuño de 2005 pola que se ditan normas para garantir os servizos esenciais durante a folga convocada polo persoal da Compañía de Radio Televisión de Galicia e das súas sociedades para o día 9 de xuño de 2005.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 08/06/2005

De acordo co disposto no artigo 1 do Decreto 155/1988, do 9 de xuño, o exercicio do dereito de folga do persoal que exerce a súa actividade en entidades públicas encargadas da prestación de calquera tipo de servizo público enténdese condicionado a que se manteñan os servizos esenciais definidos no artigo 2 do mesmo decreto.
O artigo 3 do devandito decreto faculta o conselleiro competente por razón do servizo esencial afectado para que, mediante orde e ante cada situación de folga, determine o mínimo de actividade necesaria para asegurar o mantemento de tal servizo, así como para fixar o persoal preciso para a súa prestación, oído o comité de folga.
O comité interempresas da Compañía de Radio Televisión de Galicia e as súas sociedades (RTG, S.A. e TVG, S.A.) en escrito do 10 de maio de 2005, comunica a convocatoria de folga xeral que afectará a todo o persoal que presta os seus servizos para a empresa CRTVG e as súas sociedades durante a xornada do día 9 de xuño, de 12.30 a 14.30 horas e de 18.30 a 20.30 horas.
Na necesaria conciliación entre o dereito constitucional de folga e o mantemento dos servizos esenciais, a Administración autonómica, de acordo coa normativa vixente e tendo en conta o acordo de data 18 de maio de 2005 da Xunta Electoral de Galicia no referente á necesidade de adopción das medidas necesarias para que a información do seguimento do proceso electoral e a emisión dos espazos gratuítos se realicen de xeito normal, establecendo os servizos mínimos que garantan estas emisións dentro dun servizo público esencial en relación con esta fase do proceso electoral autonómico, optou pola fixación duns mínimos indispensables para o funcionamento dos ditos servizos esenciais, que se concretan nos
recollidos no anexo que se xunta a esta orde e polas razóns que, de seguido, se indican:
a) Compañía.
Servizo de Informática. Garante o mantemento e mais a emerxencia de toda a rede informática que atende os servizos informativos e xerais.
b) Televisión de Galicia, S.A.
Produción. Garante os equipos mínimos indispensables para a produción dos programas informativos.
Continuidade-control central. Constitúe o equipo mínimo necesario para garantir a continuidade na emisión e a realización dos programas informativos.
Informativos. Inclúese o persoal mínimo necesario para os programas informativos.
Servizos xerais. Os ordenanzas e condutores considéranse imprescindibles para atender a mínima relación da sociedade co exterior.
c) Radio Televisión de Galicia, S.A.
Programación-emisións. Garante a emisión dos programas de continuidade e os informativos, así como as gravacións e rexistros de emerxencia.
Servizo técnico. Garante os servizos mínimos do persoal de mantemento e as posibles emerxencias das instalacións e dos servizos técnicos.
Informativos. Inclúese o persoal mínimo necesario para elaborar os programas informativos.
En consecuencia, de acordo co establecido no artigo 34 da Lei 1/1983, do 22 de febreiro, reguladora da Xunta e do seu presidente, por proposta do director da Compañía de Radio Televisión de Galicia e oído o comité de folga,
DISPOÑO:
Artigo 1º.-O mínimo de actividade e o persoal preciso para asegurar o mantemento dos servizos esenciais durante a folga convocada con carácter xeral durante a xornada do 9 de xuño de 2005, desde as 12.30 horas ata as 14.30 horas e desde as 18.30 horas ata as 20.30 horas, no ámbito da actividade do persoal da CRTVG e das súas sociedades, TVG, S.A. e RTG, S.A., será o establecido no anexo que vai con esta orde.
Artigo 2º.-O persoal que debe prestar os servizos a que se refire o artigo anterior será designado polo director da CRTVG.
Artigo 3º.-O incumprimento da obriga de atender os servizos mínimos fixados nesta orde será sancionado de conformidade coa lexislación vixente aplicable ao persoal laboral.
Artigo 4º.-O disposto nesta orde non suporá ningunha limitación dos dereitos que a normativa reguladora da folga recoñece ao persoal na dita situación.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 7 de xuño de 2005.
Jesús Pérez Varela
Conselleiro de Cultura, Comunicación Social e
Turismo
ANEXO
Servizos mínimos durante o día 9 de xuño
* Compañía de Radio Televisión de Galicia.
-Informática.
1 analista programador de 12.30 a 14.30 horas.
1 técnico de sistemas de 18.30 a 20.30 horas.
1 titulado medio de 12.30 a 14.30 horas.
* Televisión de Galicia, S.A.
-Delegacións.
1 axudante de produción de 12.30 a 14.30 horas e de 18.30 a 19.00 horas.
1 axudante de produción de 12.30 a 14.30 horas e de 18.30 a 19.00 horas.
-Deportes.
1 redactor de 12.30 a 14.30 horas.
1 redactor de 18.30 a 20.30 horas.
-Documentación.
1 almacenista de 12.30 a 14.30 horas.
2 documentalistas de 12.30 a 14.30 horas.
1 documentalista de 18.30 a 20.30 horas.
1 técnico arquivo e documentación de 12.30 a 14.30 horas.
-Edición-realización.
3 axudantes de realización de 12.30 a 14.30 horas.
2 axudantes de realización de 18.30 a 20.30 horas.
1 deseñador gráfico de 12.30 a 14.30 horas.
1 deseñador gráfico de 18.30 a 20.30 horas.
2 grafistas tituladores de 12.30 a 14.30 horas.
2 grafistas tituladores de 18.30 a 20.30 horas.
2 operadores de pos-produción de 12.30 a 14.30 horas.
2 operadores de pos-produción de 18.30 a 20.30 horas.
10 operadores-montadores de vídeo de 12.30 a 14.30 horas.
8 operadores-montadores de vídeo de 18.30 a 20.30 horas.
2 realizadores de 12.30 a 14.30 horas.
1 realizador de 18.30 a 20.30 horas.
-Medios de explotación.
1 almacenista de 12.30 a 14.30 horas.
1 almacenista de 18.30 a 20.30 horas.
1 oficial técnico electricista de 12.30 a 14.30 horas.
1 oficial técnico electricista de 18.30 a 20.30 horas.
-Operacións técnicas.
1 axudante de realización de 18.30 a 20.30 horas.
1 oficial técnico electrónico 12.30 a 14.30 horas.
1 técnico electrónico de 12.30 a 14.30 horas.
3 técnicos electrónicos de 18.30 a 20.30 horas.
1 técnico electrónico 1ª de 12.30 a 14.30 horas.
-Planificación da produción.
2 axudantes de cámara de 18.30 a 20.30 horas.
1 control de cámara de 12.30 a 14.30 horas.
1 control de cámara de 18.30 a 20.30 horas.
1 especialista de montaxe de 12.30 a 14.30 horas e de 18.30 a 19.00 horas.
1 iluminador de 18.30 a 20.30 horas.
2 maquilladoras de 12.30 a 14.30 horas.
1 maquilladora de 14.00 a 14.30 horas e de 18.30 a 20.30 horas.
1 maquilladora de 18.30 a 20.30 horas.
3 operadores de cámara de 12.30 a 14.30 horas.
1 operador de cámara de 18.30 a 20.30 horas.
1 técnico de iluminación de 12.30 a 14.30 horas.
2 técnicos de son de 12.30 a 14.30 horas.
1 técnico de son de 14.00 a 14.30 horas e de 18.30 a 20.30 horas.
1 técnico de son de 18.30 a 20.30 horas.
-Produción informativos.
1 auxiliar administrativo de 12.30 a 14.30 horas.
1 axudante de produción de 12.30 a 14.00 horas.
3 axudantes de produción de 12.30 a 14.30 horas.
3 axudantes de produción de 18.30 a 20.30 horas.
-Redacción informativos.
1 auxiliar de informativos de 12.30 a 14.30 horas.
1 auxiliar de informativos de 18.30 a 20.30 horas.
1 auxiliar de redacción de 12.30 a 14.30 horas.
3 auxiliares de redacción de 18.30 a 20.30 horas.
2 locutores de 12.30 a 14.30 horas.
1 presentador de 18.30 a 20.30 horas.
9 redactores de 12.30 a 14.30 horas.
7 redactores de 18.30 a 20.30 horas.
1 reporteiro de 12.30 a 14.30 horas.
10 reporteiros gráficos de 12.30 a 14.30 horas.
7 reporteiros gráficos de 18.30 a 20.30 horas.
-Retransmisións.
1 auxiliar administrativo de 12.30 a 14.30 horas.
1 axudante de produción de 18.30 a 20.30 horas.
-Servizos xerais.
1 ordenanza-condutor de 12.30 a 14.30 horas.
1 ordenanza-condutor de 18.30 a 20.30 horas.
* Radio Televisión de Galicia, S.A.
-Delegacións.
1 auxiliar de programas de 12.30 a 14.30 horas e de 18.30 a 20.30 horas.
1 auxiliar de redacción de 12.30 a 14.30 horas e de 18.30 a 20.30 horas.
1 locutor de 12.30 a 14.30 horas e de 18.30 a 20.30 horas.
1 redactor de 12.30 a 14.30 horas e de 18.30 a 20.30 horas.
-Deportes.
1 auxiliar de redacción de 12.30 a 14.30 horas.
1 locutor de 19.00 a 20.30 horas.
-Emisións.
1 auxiliar de son de 12.30 a 14.30 horas.
1 operador de control de 12.30 a 14.30 horas.
2 operadores de control de 18.30 a 20.30 horas.
1 técnico de control de 12.30 a 14.30 horas.
1 técnico de control de 18.30 a 20.30 horas.
-Informativos.
1 auxiliar de programas de 12.30 a 14.30 horas.
2 auxiliares de redacción de 12.30 a 14.30 horas.
1 ordenanza-condutor de 12.30 a 14.30 horas.
1 redactor de 12.30 a 14.00 horas.
2 redactores de 12.30 a 14.30 horas.
5 redactores de 18.30 a 20.30 horas.
-Programas.
1 auxiliar de programas de 12.30 a 14.30 horas.
2 locutores de 12.30 a 14.30 horas.
-Servizo técnico RTG.
1 técnico electrónico de 12.30 a 14.30 horas.
1 técnico electrónico de 18.30 a 20.30 horas.